JohanHeinsen/ENO huggingface dataset:
Aalborg Stiftstidende, 1829-09-05
Ved denne Efterretnings Afgang antog man i Constantinopel, at General Diebitsch havde sit Hovedqvarteer i Kirklissa. Disse Efterretninger, som kunde give Fredens Venner Grund til at antage den nær, ere i det Hele lidet sandsynlige, da de finde Modsigelse baade i Sultanens personlige Caracter og i den Yderlighed, hvortil han har ladet det komme. Det er derfor uden Tvivl en grundet Jndvending imod disse ved private Breve og Staffetter udbredte Efterretninger, at de endnu ikke findes i noget af de Blade i Hamborg, i hvilke man med Grund den 31te August maatte have kunnet søge dem, naar de vare authentiske, da de dog unægtelig ere alt for vigtige til ikke strax at komme til de diplomatiske Personers Kundskab. Vi helde derfor ogsaa til den Mening, som man kan uddrage af følgende bemærkninger, hvis Kilder vi ville angive. Det engelske Blad Coureren anstiller nemlig Betragtninger over General Paskewitsches uhyre Fremskridt i Asien og slutter med følgende mærkværdige Ord. "At Fordele af saadan Betydenhed, selv om de ogsaa ikke vare ledsagede af lige saa store Fremskridt i det europæiske Tyrkie, skulde kunne føre til en Fred af sædvanlig Art mellem begge krigførende Magter, kunne vi ikke troe. Constantinopel er i dette Øieblik enten en blodig Askehob, eller som Erzerum, Erobrerens godvillige Bytte. Sultanen har i Asien intet sikkert Tilflugtsted mere, langt mindre noget Rige, og at antage, at Muhameds Throne, naar den engang ligger paa Jorden, af christelige Hænder igjen skulde blive reist til sin forrige Storhed og Glands, vilde være det samme, som at antage, at det er Mennesket og ikke Forsynet, som bestemmer og leder Menneskehedens Skjæbne. Denne Stemme i et officielt engelsk Blad stemmer uden Tvivl meget bedre med den offentlige Mening og Almeenhedens Ønsker, ligesom den synes at være en rimeligere Følge af Tingenes nærværende virkelige Stilling end de Stød i Freds=Bassunen, som ovenstaaende Efterretninger lade os høre. Ved en Skrivelse fra det Preussiske af 18de August bringes man ogsaa let til den Formening, at slige Fredsrygter der kun finde liden Tiltro. Det hedder nemlig: "De sidste politiske Efterretninger have sat alle Gemytter i Bevægelse og i alle Cirkler foranlediget meget levende Discussioner. Man bliver vaer, at man for Øieblikket befinder sig i en betydelig Crisis og i denne Stilling, tænker man sig Preussens Standpunct og dens Betydelighed som Magt. Man indseer, at der kun feiler lidet i Fjendtlighedernes aabenbare Udbrud, men man troer, at Preussen netop vil blive neutral, for at kunne træde op med en saa meget mere afgjørende Stemme ved Qvæstionens endelige Afgjørelse. Saavidt er det allerede kommet, at man, trods alle udvortes Fredsforsikkringer, dog begynder at afveie Kræfterne mod hinanden og da maa man komme til den Formening, at Rusland, dækket af Sverrig mod Norden, af det neutrale Preussen mod Vesten, og beskjærmet af Polen, hvor der staaer en Leir paa 100000 Mand, mod Syden, ganske ubekymret kan forfølge sine store Planer og, om det skal være, modig byde en nye Modstander Spidsen.
Aalborg Stiftstidende, 1829-09-05
Privatbreve fra Petersborg af 22de August berette, at Regjeringen havde modtaget officielle Efterretninger om, at Grev Diebitsch var indrykket i Adrianopel og Grev Paskewitsch i Trapezunt. Ganske tilforladeligt er dette vel ikke, og vi meddele derfor hellere, hvad der synes vissere, at Hovedarmeen den 6te August endnu havde sit Hovedqvarteer i Aldos, men var i Begreb med at rykke frem. Efter en Rapport, som er modtaget fra Grev Diebitsch, hvem Keiseren i en naadig Skrivelse har tildeelt Tilnavnet Sabalkanski (Balkanens Overstiger), er denne Fremrykning mod Adrianopel og Kirklisst udenfor al Tvivl. Man veed af denne Rapport, at Landsbyerne Malkotsch og Karabunar (hvilken sidste ikke maa forvexles med en 7 Mile nordligere beliggende Stad af samme Navn) vare besatte af den russiske Armee, og disse ligge kun 5 Mile fra Adrianopel og ligesaalangt fra Kirklissi. Jmellem Adrianopel og Kirklissi ere 7 Mile, imellem Kirklissi og Tir nova 5 Mile og dette er den fremrykkende Armees Front. De mod Jambol, Selimno og flere Steder ved Kamtschik=Floden afsendte Streiscorpser skulle hindre Storviziren i at true den russiske Armees Communicationer over Pravodi og Warna, men det er ikke urimeligt, at de forskjellige Efterretninger, man har om Storvizirens Marsch fra Schumla med en Deel af sin Hær til Adrianopel, gjerne kunne medføre Sandhed, da der intet var i Veien for hans Marsch paa Buen, ned mod denne Stad, medens General Diebitsch langsømt og forsigtigt bevægede sig paa Corden.
Aalborg Stiftstidende, 1829-09-05
Fædrenelandet.
Aalborg Stiftstidende, 1829-09-05
Kjøbenhavn. Under 12te August har Hs. M. allernaadigst behaget at udnævne Krydsbetjent Schmidt til Dannebrogsmand.
Aalborg Stiftstidende, 1829-09-05
Mandagen den 24de f. M. foretoges offentlig Trækning af følgende Nummere af Bankens Laan af Februar 1820, hvilke ifølge heraf ere forfaldne til Udbetaling i næste December Termin: (Det bemærkes, at det fulde Tal kun er anført første Gang ved hvert nyt Hundrede eller Tusinde.)
Aalborg Stiftstidende, 1829-09-05
Kjøbenhavns Børs, den 1ste Septbr. Hamb. 2 M. - A v. 207. Specier 210. Specier solgtes til 12 Rbmk. 9 1/2 s. Bank-Disconto 4 pC. Norske Speciessedler pr. 100 Specier 148 1/2 149 Rbd. Sedl. Svenske Sedler pr. Rd. Rigsgjeld 50 3/4 a 51 Rbs. T.) 4 pC. kongl. Obligationer (u. R.) 89 1/2 a 90 Rbd. Sedler. Dito Dito 86 1/2 a 87 i Banco. Nationb.-Obl. (af Laanet 4de Febr. 1820) 102 1/2 Rbd. r. S. Dito Dito 107 1/2 i Sedler. 4 pC. uops. Rigsb. Obl. 100 a 100 1/2 Rbd. r. S. 6 pC. norsk Laan ved Hambro & Søn 104 a 105 i Banco. 4 pC. Dito Dito 97 1/2 i Banco. 4 pC. nye norske Obl. lydende paa r. S. ved Dito 97 1/2. S. 4 pC. uopsigl. norske Statsobligat. 61 a 61 1/2 Rd. Banco. 3 pC. nye danske Obl. 66 1/4 66 1/2 L. Sterling. 1 L. St. beregnet til 14 Bmk. Cours. Hamborg den 1ste Septbr. Bordeaux 190 1/2. Petersborg 9 1/2 s. London 13 Mk. 8 2/3 s. Cadix 45 3/4. Lissabon 41. Amsterdam k. S. 35, 95, 2 M. 36, 10. Kjøbenhavn 208. Spc. pari. Disconto 5 pC.
Aalborg Stiftstidende, 1829-09-05
Kjøbenhavns Havnepriser, den 29de August. Holstensk Hvede. 8 Rbd. - Mk. - s. a 9 Rbd. - Mk. - s. Sjellandsk Hvede. 6 Rbd. - Mk. - s. - 8 Rbd. - Mk. - s. Lollandsk Hvede. 6 Rbd. - Mk. - s. - 7 Rbd. - Mk. - s. Holstensk Rug. 4 Rbd. 4 Mk. - s. - 4 Rbd. 5 Mk. - s. Dansk Rug....... 4 Rbd. 2 Mk. - s. - 4 Rbd. 4 Mk. - s. Østersøisk Rug. 5 Rbd. - Mk. - s. - 5 Rbd. 1 Mk. 8 s. Byg 2radet....... 2 Rbd. 5 Mk. - s. - 3 Rbd. - Mk. - s. Byg bradet. 2 Rbd. 2 Mk. - s. - 2 Rbd. 2 Mk. 8 s. Havre .......... 2 Rbd. 1 Mk. - s. - 2 Rbd. 1 Mk. 8 s. Holsteensk Smør. 44 Rbd. - Mk. - s. - 48 Rbd. - Mk. 2 s. Fyensk Smør. 32 Rbd. - Mk. - s. - 36 Rbd. - Mk. 2 s. Sjellandsk Smør, 36 Rbd. - Mk. - s. - 44 Rbd. - Mk. 2 s. Alt pr. Tønde i Rigsbankpenge Sedler og Tegn. Bøgebrænde 12 Rbd. - Mk. a 13 Rbd. 3 Mk. pr. Favn.
Aalborg Stiftstidende, 1829-09-05
Blandinger. J Ladepladsen Løkken har det forunderlige Tilfælde fundet Sted, at man den 31te f. M. vil have hørt en stærk Kanonade vester ud i Søen, som uafbrudt skal have vedvaret i tvende Timer. Som Beviis paa at det ikke har været enkelt Mands Phantasie anføres, at flere, hvoriblandt endeel norske Skippere, have hørt Kanonaden, og de vare enige i, at det maa fra løse, og at den Uregelmæssighed hvormed Skud denne faldt, vidnede om, at der havde været Bataille paa Færde. Carlshytten ved Rendsborg.
Aalborg Stiftstidende, 1829-09-05
(Følgende interessante Fremstilling af en vigtig Jndustriegreen, vil ei være dette Blads Læsere uvelkommen. Vi optage den heel og holden af Handels- og Jndustrie=Tidenden No. 70.) For at benytte den store Mængde Mosejern, som foruden paa andre Steder i de danske Stater, er udbredt over Hertugdømmerne Slesvig og Holsteen erholdt Kjøbmand, Agent og Ridder, Holler i Flensborg under 6te September 1825 en 20aarig udelukkende Bevilling til i de ovennævnte Hertugdømmer at anlægge Smelteovne til at uddrage Jernet af dette Mosejern, og deraf at forfærdige alle Slags støbte Jernvarer. Til Sted for Værkets Anlæg valgtes det saakaldte Vorværk ved Rendsborg, ikke langt fra Over-Eideren, strax ved Landeveien til Eckernforde. Foruden at forædle Mosejernet tilsigtedes ogsaa derved at benytte til Omsmeltning gammelt Jern, og af begge Deele at levere alt Slags Støbegods.
Aalborg Stiftstidende, 1829-09-05
Som bekjendt har Mosejernet i ældre Tider været benyttet her i Landet, ligesom der endnu paa de jydske Heder findes Spor af de dertil brugte Smelteovne; men med den ved denne Smeltning tildeels bevirkede Aftagelse af Skovene ophørte Benyttelsen af Ertset, indtil nu Agent Holler efter saamange Seklers Forløb har fremdraget det af Forglemmelsen. Jntet naturligere derfor end at dette nye Anlæg har tiltrukket sig megen Opmærksomhed, og har været underkastet forskjellig Bedømmelse. Alene bemærkende, at det i det ertsrige Sverrig er de sydlige Provindser, som af Mosejernet levere det bedste Støbejern, ville vi lade Agent Holler selv føre Ordet om sit Værks nuværende Tilstand, og hvad man deraf kan vente sig, og ville vi derfor her meddele i Oversættelse en i slesvig-holstein lauenburgischer Gewerbfreund No. 72 indrykket Tale, som han desangaaende holdt for Hs. Majestæt, da Allerhøistsamme for et Par Maaneder siden tog Carlshytten i Øiesyn. En Mand i mine Forhold maa det være magtpaaliggende at hans Værk betragtes fra det rigtige Synspunkt; derfor maa jeg i allerdybeste Underdanighed udbede mig Tilladelse til for Deres Majestæt at fremsætte de Mativer, som hidtil have ledet mig. Det var, og det er, min oprigtige Hensigt paa dette Sted at grundlægge et fuldstændigt Jernværk, hvorunder jeg forstaaer en Masovn til at smelte det indenlandske Jernerts, Kupel- og Reverbeer-Ovnen til at støbe grovere og finere Varer, Slibe, Borer, Dreie, Polere, og Emaillere-Jndretningerne til videre at forædle det støbte Gods.
Aalborg Stiftstidende, 1829-09-05
"J Juni 1825 behagede det Deres Kongelige Majestæt allernaadigst paa Louisenlund at modtage min første allerunderdanigste Ansøgning om denne Gienstand; den Gang, denne tog ifølge Deres Majestæts allerhøieste befaling, og de fra forskjellige offentlige Authoriteter indhentede Beretninger, forhalede den saa længselsfuldt forventede allerhøieste Resolution, og først i Februar 1827 erholdt jeg Forviisning om, at jeg maatte udføre Foretagendet paa de af mig allerunderdanigst ansøgte Betingelser. Jmidlertid vare de nødvendige Forberedelser trufne, alt var indledet, og der stod ikkun tilbage at gjøre en Reise til Sachsen og Preussen. Jeg foretog den, og vendte tilbage med Hr. Jacobi til at bestyre Jernværket, og med Hr. Helm til at bestyre de mekaniske Arbeider. En Operationsplan udkastedes, og Bygninger af stort Omfang, saaledes som de udfordres til et fuldstændigt Jernværk, opførtes. De ere nu næsten fuldendte med Undtagelse af Masovnen med hvad dertil hører, til hvilke Materialerne ankomme i Aar. Jkkun om Valget af det Smeltningsmiddel, hvormed jeg først skulde begynde, var jeg i Begyndelsen tvivlraadig, og det af Aarsager, som jeg skal have den Ære strax at udvikle. "Det maatte upaatvivleligen være mit Ønske først at have Masovnen i Gang; men hertil udfordredes at have fuldstændigt det dertil fornødne Jnventarium; -men locale Forhold bragte mig snart til at indsee, at dette ikkun kunde opnaaes ved egne Anstrængelser. Her manglede alle de Hjælpemidler, hvorpaa fremmede industrieuse Lande ere saa rige; de herværende Haandværkeres høist maadelige Tilstand gav heller ikke den mindste Udsigt til at dette Jnventarium kunde erholdes i Landet; meget mere saae vi os fuldkomment indskrænkede til os selv, og bleve snart overbeviste om, at vi maatte selv skabe endog de mindste Apparater. Paa denne Maade fremstod først Værkstederne, f. Ex. Model-Jernsmed, Kleinsmed, Model Snedker=, Model-Kobbersmed, Dreier-Værkstedet, KulafsvovlingsAnstaltet m.m. Disse Jndretninger gjorde os rigtig nok fuldkomment uafhængige, men kunde derfor ikkun skride langsomt frem, og en meget kostbar Tid tabtes med Anskaffelser. "Under saadanne Forhold henrandt Aaret 1827. -
Aalborg Stiftstidende, 1829-09-05
Den 23de Januar 1828 skeete den første Smeltning i den mindre Kupel=Ovn. Paa denne Dag havde vi erholdt et nyt Hjælpemiddel til Jnventariets Forøgelse og fra den Dag have Værkstederne og Ovnene været uafbrudt sysselsatte med at forøge det, medens der paa samme Tid er produceret en Deel Varer til Salg Foretagendets lykkelige Udfald beroer paa en hensigtsmæssig Indretning af det saa sammensatte Jnven4) Redactionen af Gewerbblatt siger, at han ved sin sidste Udflugt til Rendsborg i Juni Maaned d. A. forefandt i Magazinet, foruden endeel bestilte Sager: Bilæggerlovne, Vindovne fra 13 Etager store, Vinduer, Am bolte, Hjul til Trillebøre, Kasseroller, Strygejern, m.m. tarium, som hører til et Jernværk, og som er dets største Skat. At erholde flydende Jern, enten ved Ertsets eller ved gammelt Jerns Smeltning, er næsten det ringeste ved Hyttekunsten; men at erholde et blødt, stærkt Jern, at frembringe hensigtsmæssigt og let støbt Gods, det er den Kunst, hvori ikkun faa Værker bringe det til nogen Fuldkommenhed. "Allerede disse Grunde vare tilstrækkelige for at udsætte Masovnens Drift; hertil kom endnu andre ikke mindre vigtige. Den ringere Klasse af denne Egns Landmænd, i hvis Besiddelse findes et Material, som hidtil alene ikke har været dem til nogen Nytte, men endog har ligget dem til Besvær i deres Marker, troede at finde store Skatte i denne Gienstand, nogle formodede at der i Ertset var endnu ædlere Dele end Jernet; overalt gjorde man for store Fordringer eller var tilbageholdende. Jeg troede imidlertid af Erfaring at kjende mine Landsmænds Sindelag, og var af den Formening, at naar man ikkun lod dem Tid til Eftertanke, overlode de mig gjerne dette Material for en Priis, som rigeligen lønnede deres Umage, og at de tilsidst vilde være mig takskyldige, fordi jeg paa en dem saa beleilig Maade vilde befrie dem fra den dem saa skadelige og i saa uhyre Mængde tilværende Masse Erts; derfor ophørte jeg indtil videre med at kjøbe denne Erts, fuldkomment overbeviist om, at mine Landsmænd vilde efterhaanden faae bedre Forstand, og at det ikke vilde vare længe at de miskjendte deres egen Fordeel.
Aalborg Stiftstidende, 1829-09-05
Handels-Efterretninger. Skjøndt Regnen vedvarer, hedder det fra Kjøbenhavn under 24de f. M., og der kunde være Frygt for, at dette maatte have megen skadelig Jndflydelse paa Høsten, viser sig dog hos os ingen Spekulanter, hvorfor Priserne, som alene kunne noteres for hvad som omsættes til dagligt Forbrug, forblive paa et temmelig stadigt Punkt, og kunne antages: Hvede 117 til 12, Pd. holl. fra 6 Rbd. 4 Mk. til 10 Rbd.; Rug 115. 118 Pd. 4 Rbd. 1 Mk. a 4 Rbd. 4 Mk.; BygGradet 100 101 Pd. 2 Rbd. 3 Mk. a 2 Rbd. 4 Mk.; Havre efter Qvalitet 2 Rbd. a 2 Rbd. 2 Mk.; Rapsæd 8 Rbd. 3 Mk. a 9 Rbd. S. T. - J England ere Kornpriserne stegne noget, men dog ubetydeligt, paa Grund af det vedholdende Regnveir.
Aalborg Stiftstidende, 1829-09-05
Literatur i Danmark. Et Par Ord i Anledning af Hr. Professor Clausens Taushed med at føre: agtighed og Upaalidelighed, af C. W. Barthels, Kbh. - Belinde, eller den røvede Haarlok, et Skjemtedigt i 5 Sange, efter Popes The rape of the Lock, fordansket og localiseret af A. Martini. 3 Mk. Trykp. 4 Mk. Skrivp. Kbh. - Krigspuds, eller listige Jndfald af den ældre og nyere Histories Feldtherrer og Statsmænd. Til Underholdning for enhver Slags Læsere og til Underviisning for Officerer og andre Militaire, af P. W. Hoffmann, 8 Mk. Kbh. - Lommebog, militairisk, til Brug i Feldtten, med 8 Kobbere, af G. Scharnhorst. 15 Mk. Kbh. - Billedstøtter, de ni, og de tvende Æbler. To orientalske Fortællinger. 2 Mk. Kbh. - Brødre, de orientalske, og de tre udsatte Kongelige Børn. 4 Mk. Kbh. - Bidoulas danske, tyske, franske og engelske Samtaler, 8vo 2 Rbd. Kbh. - Sang til Festen i Cadet=Leiren ved Eremitagen i Anledning af den høie Formæling den 1ste August 1829. 24 s. Kbh. - Tapetsereren. Veiledning for dem, som lade tapetsere, eller selv ville tapetsere deres Værelser paa en god og billig Maade. 1 Mk. Kbh. - Etudes litteraires ou Recueil de morceaux choisis dans les meilleurs Scrivainsfrancais du 17e, du 18e et du le sidele, over des notes grammaticales et historiques, et des notices litteraires. Ouvrage a Pusage des colleges et des institutions, paa L. S. Borring. 26 1/2 Ark stor, 2 Rbd. Kbh. - Acta regine Societatis medicae hafniensis. Vol. Voll. (Nova acta Vol. III.) 2 Rbd. r. S. - Sendebrev til Dr. Prof.
Aalborg Stiftstidende, 1829-09-05
theol. M. H. Hohlenberg i Anledning af hans offentlige Erklæring om hans Opførsel imod mig, samt en Recension i Maanedsskrift for Litteratur 1 B., af J. C. Lindberg, M. A. 24 s. Kbh. - Beckers Verdenshistorie, fortsat af Menzel, oversat af J. Riise, 12te Deel. 4 Rbdlr. 3 Mk. Kbh. - Qvadrat tallene til Rødderne 1 til 10000, i 10 Tavler, tilligemed en Forerindring paa Dansk og Latin om Tavlernes Brug og Anvendelse, af Justitsraad Winkel-Horn. 40 sk. Trykp. 48 s. Skrivp. Kbh. - Engelske Handelsbreve. Et Udvalg af Hodgkins mercantile Lotters. Udgivne med danske Noter af C. Mariboe, Translateur og Lærer ved Borgerdydskolen. 4 Mk. Kbh. Hals. Den 1ste September afseilet O. Aberg af Christianstad til Carlshamn med s. Sild. Den 2den indkom N. H. Vesternes af Aalborg fra Kbhvn. med Stykgods. - Afseilet J. P. Dahl af Svanike til Kbh. med levende Aal. N. C. Skovgaard af Lemvig til Kbh. med Korn og Smør, m.m. C. Nielsen af Hon til Nyborg med Ballast. J. Theilmann af Løgstøer til Drammen med Korn og Fedevare. O. Christophersen af Sølsvilsberg til Carlsham med s. Sild. H. Hansen af Aalborg til Lieth med Havre og Erter. S. Sørensen af Aalborg til Danzig med s. Sild. N. A. Hultin af og til Helsingborg med Uld og s. Sild. P. Hansen af og til Flensborg med tomme Foustager. N. Nissen og J. Clausen af Aalborg til Kbh. med s. Sild. P. Haaning af Nykjøbing til Kbh. med Byg. Den 3die afseilet C. Pagh af Aalborg til Kbh. med s. Sild og Uld.
Aalborg Stiftstidende, 1829-09-05
Vinden. Den 1ste Septbr., O. S. O. t. O.; den 2den, V.; den 3die, V. N. V.
Aalborg Stiftstidende, 1829-09-05
Aalborgs Torvepriser, den 5de Septbr. Oxekjød 5 a 7 s., Herregaardssmør 18 s., Bøndersmør 12 a 15 s. Pundet. - Rug 3 Mk. 8 s. Skjeppen. - Kartoffler 10 a 12 s. Skjeppen. - Æg 16 s. Snesen.
Aalborg Stiftstidende, 1829-09-05
Aalborg Kirker. Tolvte Søndag efter Trinitatis prædiker til Høimesse i Bu
Aalborg Stiftstidende, 1829-09-05
Bekjendtgjørelser.
Aalborg Stiftstidende, 1829-09-05
Forladt Pressen har idag: Underholdnings- og Politibladet, "Ven cimbriske Jagttager Nr. 24.
Aalborg Stiftstidende, 1829-09-05
Jndhold. 1) Jndsendte Sager: a) Det var ingen Fjordboe, b) Contra-Replique til Brandcapitain Boss.; c) Barbeer Hans Neve. - 2) Blanca von Beaulien. (Fortsat.) - 3) Historiske Erindringer. - 4) Værtshuset i Skoven. - 5) Misceller og Anecdoter. Abonnements Antegnelse paa dette Blad, der udkommer haer Løverdag, et Ark stort, og tilstilles inden og udenbyes Abonnenter for 1 Rbd. qvartaliter, kan behageligst skee paa Postcontoiret i Frederikshavn, hos Hr. Tracteur Haslund i Hobroe, samt i Aalborg i Stiftsbogtrykkeriet og hos Undertegnede Bladets Redacteur.
Aalborg Stiftstidende, 1829-09-05
NB. Det bemærkes, at de Subskriberende kunne paa de anførte Steder tillige erholde de allerede udkomne Nummere. Aalborg, den 5te Septbr. 1829. C. F. Severin. For mueligt at kunne tjene een eller anden Jordbruger, overlades et lidet Qvantum gammel, circa 25 Tönder, sund og vel moden Provstie, Sæderug, efter hvis Udsæd, som sidste Aar kom hid fra Provstiet, er givet 18 Fod. Rugen kan, naar den forud bestilles, erholdes tilkjöks for 5 Rbdlr. Sedler pr. Tönde, paa Frisenborg, hvor Prover deraf forevises. Endvidere erholdes tilkjöbs sammesteds: En jernbeslagen, rummelig Salt- eller Kul-Kiste; En dito dito Vognleder med Langvogn, og 2de Optrillere, Alt forsynet med tykJernbeslag. Aalborg, den 5te September 1829. Jos. Nielsen.
Aalborg Stiftstidende, 1829-09-05
En stærk næsten ny Ege velbygget norsk Dæks=Lodsbaad, drægtig 3 Commercelæster og udmærket god Seiler, med staaende og løbende Redskab, Seil, Ankere og Touge vel forsynet, er underhaanden at faae tilkjøbs. Fartøiet er indlagt i Frisenborg Havn, hvor det tages i Øiesyn og det nærmere angaaende Handel derom kan erfares. Aalborg, den 18de August 1829.
Aalborg Stiftstidende, 1829-09-05
En Dreng af gode Forældre ønsker sig antaget i Kjøbmandslære, enten hos en Urte, eller Klæde=Handler. Man behager at henvende sig til Stiftsbogtrykkeriet.
Aalborg Stiftstidende, 1829-09-05
Tvende nye argantiske Lamper med Tilbehør ere at erholde tilkjøbs. Stiftsbogtrykkeriet anviser.
Aalborg Stiftstidende, 1829-09-05
30 Favne Bøge Klovbrænde kan faaes tilkjøbs for 10 Rbd. pr. Favn af Jens Fredr. Hviid.
Aalborg Stiftstidende, 1829-09-05
Et meubleret Værelse med Kakkelovn, i Nærheden af Skomagergaden, ønskes tilleie af en eenlig Person. Stiftsbogtrykkeriet anviser.
Aalborg Stiftstidende, 1829-09-05
J afdøde Kjøbmand Kraabs forhen eiende Sted, ved Vester Port, kan Overværelsen med Kjøkken, m.v., til forestaaende Flyttetid faaes tilleie. Man behager desangaaende at henvende sig til Heibroch.
Aalborg Stiftstidende, 1829-09-05
En ugift Gartner, et meget sædeligt og dueligt Menneske og forsynet med de bedste Anbefalinger, ønsker sig en Condition paa Landet til 1ste November d. A. Det Nærmere herom erfares behageligst hos Undertegnede. Aalborg, den 4de Septbr. 1829. J. Bruusgaard.
Aalborg Stiftstidende, 1829-09-05
Bedste danske Kommen, af dette Aars Avl, bekommes hos Gartner Bruusgaard. Skipper Spliid, førende Sluppen Forældrenes Minde, afseiler herfra til Altona den 13de Dennes og medtager Fragtgods og Passagerer; man behager at henvende sig til Sluppen, beliggende ved Toldboden eller til H. P. Hansen. Aalborg, den 5te September 1829. En god Rulle endes tilkjøbs, Stiftsbogtrykkeriet anviser Kjøberen. Nyelig hjemkommet bedste rakitscher Hør, samt 4dands, 3 & bands og 12kops dito; samt extra god petersborger Hamp og dito valsede Jernplader, der alt udsælges til billigste Priser muelig af A. Hassing, paa Graven.
Aalborg Stiftstidende, 1829-09-05
Godt Bindsolle Læder, Fallæder, varkede Kalve- og Lammeskind kan kjøbes hos P. Rasch. Foranlediget dertil af Huusmand Jens Brams af Nørre Uttrup, hans skamløse og ondskabsfulde Bekjendtgjørelse i Aalborg Avis No. 129, tvinges jeg til herved at offentliggjøre, at jeg ernærer mig af at handle med Kreaturer, og ordentligviis opholder mig i Nørre-Sundbye, ja endog understøtter en gammel Moder og to uopdragne Søskende, samt et jeg som Beboer dersteds svarer offentlige Tyngder, saasom Skole= og Fattigskat, hvoraf udentvivl Enhver skjønner, at Jens Bram, ved at give mig Prædicat af Løsgjænger paa nye har sat mig istand til, at lade ham betale for sin Mund. Men, her er Ordsproget altfor bogstaveligt sandt: jo mere man rører ved Skarn, jo værre det stinker. Mig være det derfor nok, at Jens Bram har maattet bøde for sine Skjeldsord, og at disse ved Dom ere mortificerede, ligesom det ogsaa trøster mig, at man aldrig har beskyldt mig for, at have bedrevet eller at have villet bedriveUnaturligheder. Sundbye, den 5te September 1829. Carl Poulsen.
Aalborg Stiftstidende, 1829-09-05
Stedet No. 216 i Doktorens Gyde, dar er 2 Etager høit og afgiver god Beboelse for 2de Familier, kan paa billige Vilkaar erholdes tilkjøbs, naar man desangaaende henvender sig til Fuldmægtig Davidsen.
Aalborg Stiftstidende, 1829-09-05
Moderne Gulddameuhre, Sylinderuhre, Repeteeruhre, Sølv enkassede og tokassede Lommeuhre af alle Sorter, Taffeluhre, 8dags Stueuhre, Spilddaaser i Blik og Skilpade, fine polerte engelske Uhrglas og alle andre til Uhre og Uhres For sigelse. Scheel. Aalb.
Aalborg Stiftstidende, 1829-09-05
At der i afgangne Hr. Pastor Wadum til Moesberg og Hørmested hans Boe afholdes en Skiftesamling paa Tingstedet i Frederikshavn, Torsdagen den 15de October førstkommende, Formiddag Klokken 10, samt at Boet muligen denne Dag vil blive sluttet, bekjendtgjøres herved og hvorhos tillige enhver Vedkommende indkaldes til Møde. Frederikshavns Byefoged-Contoir, den 3die Septbr. 1829. Flindt.
Aalborg Stiftstidende, 1829-09-05
Følgende nye Bøger faaes hos Undertegnede: Hr. Reservechiturg Dierup og hans Færd, ved C. Svitzer, M. D., 2 Mk.